CELEX: 52003PC0158
Language: fi
Date: 2003-04-02
Title: Ehdotus: Euroopan parlamentin ja neuvoston direktiivi maitoa ja maitovalmisteita koskevien tilastotietojen keruusta annetun neuvoston direktiivin 96/16/EY muuttamisesta

Avis juridique important

|

52003PC0158

Ehdotus: Euroopan parlamentin ja neuvoston direktiivi maitoa ja maitovalmisteita koskevien tilastotietojen keruusta annetun neuvoston direktiivin 96/16/EY muuttamisesta  /* KOM/2003/0158 lopull. - COD 2003/0060 */  

Ehdotus: EUROOPAN PARLAMENTIN JA NEUVOSTON DIREKTIIVI maitoa ja maitovalmisteita koskevien tilastotietojen keruusta annetun neuvoston direktiivin 96/16/EY muuttamisesta(komission esittämä)PERUSTELUTNeuvoston direktiivi 96/16/EY on annettu maitoa ja maitovalmisteita koskevien tilastotietojen keruusta. Tätä neuvoston direktiiviä sovelletaan päätöksellä 97/80/EY, joka on annettu mainitun direktiivin soveltamissäännöksistä maitoa ja maitovalmisteita koskevien tilastotietojen keruussa.Edellä mainitun direktiivin 8 artiklassa säädetään, että: "Komissio antaa viimeistään 1 päivänä heinäkuuta 1999 neuvostolle tämän direktiivin soveltamisesta saatua kokemusta käsittelevän kertomuksen. Tällöin komissio esittää erityisesti 4 artiklan 2 kohdassa tarkoitetun analyysin tulokset ja tarvittaessa tiettyä ajanjaksoa koskevat ehdotukset."Ensimmäisen 27.9.2000 valmistuneen välikertomuksen N:o KOM(2000) 600 lopullinen jälkeen on valmistunut lopullinen kertomus, joka kattaa kokonaisuudessaan asiaakoskevan lainsäädännön laatimisen ja soveltamisen.Tämä komission lopullinen kertomus neuvostolle ja Euroopan parlamentille antaa teknisen arvion direktiivin 96/16/EY soveltamisen eri puolista.Kertomuksen päätelmien ja saadun kokemuksen perusteella maitoalan tilastointia koskevaa lainsäädäntöä olisi muutettava, jotta se vastaisi paremmin yhteisen maatalouspolitiikan nykyisiä vaatimuksia.Maidon proteiinin kasvava merkitys on otettu erityisesti huomioon, sillä maidon ja maitovalmisteiden kehittymisen vuoksi on tarpeen pystyä saamaan luotettavia ja vertailukelpoisia tietoja tärkeimpien maitovalmisteiden proteiinipitoisuuksista.Samoin on otettu huomioon lehmänmaidon alueellista tuotantoa koskevien tietojen kasvanut merkitys. Yleisesti ottaen alueelliset tilastotiedot ovat tärkeitä, sillä yhteinen maatalouspolitiikka on muuttumassa yhä enemmän aluepolitiikaksi, missä tarvitaan yksityiskohtaisia alueellisia tai paikallisia tietoja.Maitokiintiöt myönnetään useimmissa jäsenvaltioissa käytännöllisyyden vuoksi paikallistasolla vaikka kiintiöjärjestelmän hallinnointi ja sitä koskevat päätökset kuuluvat jäsenvaltioiden toimivaltaan. Näin ollen on erittäin hyödyllistä tietää Euroopan eri alueiden tuotannon taso. Nämä tiedot ovat tärkeää materiaalia käytettäväksi yleistä maatalouspolitiikka koskevissa tutkimuksissa.Toinen tärkeä aihe on tiedonkeruun yksiköiden määrittäminen. Maitoteollisuudessa on meneillään nopea kehitys kohti yritysten keskittymistä. Vertailukelpoisia maitotilastoja voidaan tuottaa ainoastaan käyttämällä vertailukelpoisia tiedonkeruun yksikköjä ja riittävän hienojakoista tasoa, jotta voidaan välttyä luotettavuusongelmilta mutta jotta myös voidaan paremmin kartoittaa maitoalan yritysrakenne.Lopuksi on kiinnitettävä erityistä huomiota maitoalan tilastoinnissa käytettyjen menetelmien parantamiseen, jota voidaan edistää etenkin käyttämällä yhdenmukaisia vuosittaisia kyselylomakkeita, jotka jäsenvaltiot ovat laatineet komission tekemän mallin pohjalta.2003/0060 (COD)Ehdotus: EUROOPAN PARLAMENTIN JA NEUVOSTON DIREKTIIVI maitoa ja maitovalmisteita koskevien tilastotietojen keruusta annetun neuvoston direktiivin 96/16/EY muuttamisestaEUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 285 artiklan 1 kohdan,ottavat huomioon komission ehdotuksen  [1],[1]  EYVL C [...], [...], s. [...].noudattavat EY:n perustamissopimuksen  [2] 251 artiklassa määrättyä menettelyä,[2]  EYVL C [...], [...], s. [...].sekä katsovat seuraavaa:(1) Neuvoston direktiivin 96/16/EY  [3] tarkoituksena on tuottaa vertailukelpoisia ja luotettavia tietoja maidon tuotannosta ja sen käytöstä samoin kuin luotettavia säännöllisiä ja lyhyttä aikaväliä koskevia tietoja maidon jakelusta yrityksiin, jotka käsittelevät ja jalostavat maitoa, sekä maitovalmisteiden tuotannosta jäsenvaltioissa.[3]  EYVL L 78, 28.3.1996, s. 27.(2) Maidon proteiiniosuuden kasvavan taloudellisen merkityksen vuoksi tärkeimpien maitovalmisteiden proteiinipitoisuudesta saatavat tilastotiedot ovat entistä tärkeämpiä.(3) Maatalouden yleinen erikoistuminen on kasvussa, ja erityisesti maitoalalla on tällä hetkellä käynnissä alueellinen erikoistuminen, joka aiheuttaa valtavia alueellisia eroja jäsenvaltion sisällä, minkä vuoksi tarvitaan tarkkoja alueellista tai jopa paikallista tasoa koskevia tietoja.(4) Tutkimuksia maidon tuotannosta ja käytöstä maatiloilla olisi tehtävä yhdenmukaisia kriteerejä ja suurempaa tarkkuutta noudattaen sekä kerättävä tietoja maitoa käsittelevissä tai jalostavissa paikallisyksiköissä.(5) Tulosten vertailukelpoisuuden varmistamiseksi menetelmäkertomukset on tarpeen laatia yhdenmukaista lomaketta käyttäen.OVAT ANTANEET TÄMÄN DIREKTIIVIN:1 artiklaMuutetaan neuvoston direktiivi 96/16/EY seuraavasti:1. lisätään 2 artiklan 2 kohdan jälkeen seuraava:"1 ja 2 kohdassa ja tilastoyksiköistä yhteisön tuotantojärjestelmän havainnointia ja analyysia varten annetun neuvoston asetuksen (ETY) 696/93  [4] tarkoittamassa merkityksessä ilmaisulla 'tiedonkeruun yksikkö' tarkoitetaan yritystä tai sen osaa (työpaja, tehdas, myymälä, toimisto, kaivos tai varasto), joka sijaitsee maantieteellisesti määritellyssä paikassa. Tässä paikassa tai tästä paikasta käsin harjoitetaan taloudellista toimintaa, jossa, tiettyjä poikkeuksia lukuun ottamatta, työskentelee yksi tai useampi henkilö (mahdollisesti osa-aikaisesti) saman yrityksen lukuun. Tiedonkeruun yksiköt ovat paikallisia yksikköjä kaikissa muissa jäsenvaltioissa paitsi niissä, joissa jäsenvaltiot ovat saaneet yrityksiltä luvan poistaa tietojen luottamuksellisuuden."[4]  EYVL L 76, 30.3.1993, s. 1.2. muutetaan 4 artikla seuraavasti:a) lisätään 1 kohdan b alakohtaan seuraava:"iv) tärkeimpien maitovalmisteiden proteiinipitoisuuksista,v) maatilojen tuottaman lehmänmaidon määristä alueellisella tasolla (alueyksikkö NUTS 2) parhaiten soveltuvaa mittaus- tai arviointimenetelmää käyttäen tietojen luotettavuuden varmistamiseksi,vi) teollisuudenalalla uudelleenkäytettyjen tärkeimpien maitovalmisteiden määristä;"b) kumotaan 2 kohta3. muutetaan 5 artikla seuraavasti:a) korvataan 2 kohdan viimeinen lause seuraavasti: "Menetelmäkertomukset tehdään yhdenmukaisella lomakkeella, jonka komissio on laatinut 7 artiklassa säädettyä menettelyä noudattaen."b) lisätään 3 kohta seuraavasti:"3. Jäsenvaltioiden on ilmoitettava vuosittain komissiolle 4 artiklan 1 kohdassa tarkoitettujen tietojen käsittelyssä käyttämänsä mittaus- tai arviointimenetelmä ja käytetyn menetelmän mahdolliset päivitykset samoin kuin niiden tulkintaan tarvittavat ainekset. Jäsenvaltioiden toimittamien sekä alueellista maidontuotantoa että tärkeimpien maitovalmisteiden proteiinia koskevien tietojen on oltava luotettavia ja yleisesti tunnettuja tilastomenetelmiä käyttäen koottuja."4. muutetaan 6 artikla seuraavasti:a) lisätään 2 kohtaan seuraava:"Komissio voi antaa luottamuksellisia tietoja käyttöön, jos tiedonkeruun yksiköt antavat siihen luvan. Jäsenvaltiot pyytävät yksiköiltä luvan ja ilmoittavat vastauksen komissiolle samalla, kun ne toimittavat sille tilastotietoja."b) muutetaan 3 kohta seuraavasti:- poistetaan b alakohdan toinen alakohta- korvataan c alakohta seuraavasti:"c) tilastointivuotta seuraavan vuoden syyskuussa 1 artiklan 2 kohdassa ja 4 artiklan 1 kohdan b alakohdan v alakohdassa ja c alakohdassa tarkoitetut tulokset."2 artiklaJäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä maaliskuuta 2004. Niiden on ilmoitettava tästä komissiolle viipymättä.Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.3 artiklaTämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.4 artiklaTämä direktiivi on osoitettu kaikille jäsenvaltioille.Tehty Brysselissä [...]Euroopan parlamentin puolesta Neuvoston puolestaPuhemies Puheenjohtaja